OPZ (20. 4. 2020)

Dragi pevci otroškega zbora!

Ali ste se odločili za skupno vseslovensko akcijo petja s srcem? Datum se približuje. Naj vas spomnim, da bomo peli ta četrtek, 23. 4. 2020, od 10. 00 do11. 00 na balkonih, pred hišo, na vrtu, ….Najprej zapojemo slovensko himno Zdravljico, druga bo pesem Lipa , repertoar naslednjih pesmi je prepuščen vašemu izboru. Važno je srce.

Danes vam posredujem besedilo pesmi Lipa. Pesem sodi med naše najlepše domoljubne pesmi. Skladatelj Davorin Jenko jo je uglasbil na besedilo Miroslava Vilharja. Pesem je ponarodela.

Lipa

1. Lipa zelenela je tam v dišečem gaju,

 s cvetjem me posipala, d'jal sem, da sem v raju.

 Veje raztezavala k' nebu je visoko,

 meni pa je do srca segala globoko.

2. Ptičice je miljena v senčico vabila,

 kadar ležal sem pod njo, me je ohladila.

 Zdaj pa nam je revica skoraj ovenela,

 cvetje, listje ljubljeno zima ji je vzela.

3. Spavaj draga lipica, večno ne boš spala,

 nova pomlad zelena nov bo cvet pognala.

 Zopet bodo ptičice, ptičice vesele,

 pesmi nam prepevale, pesmi žvrgolele.

 (ponavljata se zadnja dva verza v vsaki kitici ali samo zadnji verz)

Pri petju si pomagaš s spodnjima posnetkoma.

Na prvem Prifarci in solistki izvajajo prvo in tretjo kitico. V drugem posnetku slišiš Me PZ Glasbene matice iz Ljubljane.

<https://www.youtube.com/watch?v=_8i7hl32nKM>

<https://www.youtube.com/watch?v=lMaIUNoNI_I>

Najbolj znan je posnetek moškega pevskega zbora France Marolt, ki je pred kulturnim molkom, po okupaciji Ljubljane zapel pesem (12. 12.1941).